
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Žilina 14Pc/5/2024 5124201210 24. 10. 2024 Mgr. Lenka Lenártová ECLI:SK:OSZA:2024:5124201210.2
Uznesenie Okresný súd Žilina v právnej veci navrhovateľky - manželky: A. B., C. B., nar. XX.XX.XXXX, bytom D. XX, XXX XX E. E. a manžela: F. B., nar. XX.XX.XXXX, naposledy bytom G. XXX, XXX XX G., zomr. XX.XX.XXXX, v konaní o rozvod manželstva, takto rozhodol: I. Súd zrušuje rozsudok Okresného súdu Žilina, č. k. 14Pc/5/2024-18 zo dňa 12.07.2024. II. Súd konanie z a s t a v u j e . III. Žiaden z účastníkov nemá nárok na náhradu trov konania. odôvodnenie: 1. Navrhovateľka - manželka návrhom doručeným súdu dňa 26.01.2024 žiadala, aby manželstvo účastníkov konania bolo rozvedené. 2. Dňa 12.07.2024 tunajší súd na pojednávaní vyhlásil rozsudok, č. k. 14Pc/5/2024-18, ktorým rozviedol manželstvo navrhovateľky a jej manžela. Rozsudok manželovi nebol riadne doručený, zásielka sa súdu vrátila s označením „adresát zásielky zomrel“. 3. Z úmrtného listu manžela doručeného tunajšiemu súdu dňa 22.08.2024 súd zistil, že dňa 09.08.2024 manžel zomrel. 4. Podľa § 99 zákona č. 161/2015 Z. z. Civilný mimosporový poriadok (ďalej len „CMP“), ak jeden z manželov stratí procesnú subjektivitu skôr, ako sa konanie právoplatne skončilo, súd konanie zastaví; ak bol vydaný rozsudok, súd ho uznesením zruší a konanie zastaví. 5. Vzhľadom na skutočnosť, že druhý manžel zomrel v čase po vyhlásení rozsudku, avšak ešte predtým, ako bolo konanie o rozvod právoplatne skončené, súd rozhodol o zrušení vyhláseného rozsudku a zastavení konania podľa § 99 CMP. 6. Nakoľko súd nezistil žiadne okolnosti hodné osobitného zreteľa, rozhodol podľa § 52 CMP, podľa ktorého žiaden z účastníkov nemá nárok na náhradu trov konania. Poučenie: Proti výroku I. odvolanie nie je prípustné. Proti výroku II. a III. odvolanie je prípustné. Odvolanie je potrebné podať v lehote 15 dní odo dňa doručenia rozhodnutia,
na Okresnom súde Žilina. V odvolaní je potrebné uviesť: - všeobecné náležitosti podania (§ 127 ods. 1 a 2 CSP), t. j.: ktorému súdu je určené, kto ho robí, ktorej veci sa týka, čo sa ním sleduje, podpis a spisovú značku tohto konania - proti ktorému rozhodnutiu smeruje, - v akom rozsahu sa rozhodnutie napáda; rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania, - z akých dôvodov sa rozhodnutie považuje za nesprávne (odvolacie dôvody podľa § 365 CSP) a - čoho sa odvolateľ domáha (odvolací návrh). Odvolanie možno odôvodniť len tým, že - neboli splnené procesné podmienky, - súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, - rozhodoval vylúčený sudca alebo nesprávne obsadený súd, - konanie má inú vadu, ktorá mohla mať za následok nesprávne rozhodnutie vo veci, - súd prvej inštancie nevykonal navrhnuté dôkazy, potrebné na zistenie rozhodujúcich skutočností, - súd prvej inštancie dospel na základe vykonaných dôkazov k nesprávnym skutkovým zisteniam, - zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, - rozhodnutie súdu prvej inštancie vychádza z nesprávneho právneho posúdenia veci, alebo - súd prvej inštancie nesprávne alebo neúplne zistil skutočný stav veci. Odvolanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona (zákon č. 233/1995 Z. z. o súdnych exekútoroch a exekučnej činnosti v znení neskorších predpisov). Ak ide o rozhodnutie o výchove maloletých detí, oprávnený môže podať návrh na súdny výkon rozhodnutia.

